﻿ARHIEPISCOPIA ORTODOXĂ ROMÂNĂ DIN CELE DOUA AMERICI BISERICA SFÂNTUL NICOLAE The Romanian Orthodox Archdiocese in the Americas - St Nicholas Romanian Church 45-03 48 Av Woodside NY, 11377; www stnicholaschurch net Cele 9 porunci bisericeşti 1 Să ascultăm cu evlavie Sfânta Liturghie în fiecare Duminică şi sărbătoare 2 Să ţinem toate posturile de peste an 3 Să cinstim feţele bisericeşti 4 Să ne spovedim şi să ne împărtăşim în fiecare din cele 4 posturi mari de peste an, ori, dacă în fiecare post nu putem, cel puţin o dată pe an, în Postul Paştilor 5 Să ne rugăm pentru cei ce stau în fruntea ţării 6 Să ţinem posturile pe care le-ar orândui episcopul sau mitropolitul locului în vreme de primejdii, de molime sau de alte necazuri 7 Să nu citim cărţi eretice sau de ale sectanţilor 8 Să nu înstrăinăm, nici să folosim, spre scopuri străine, lucruri bisericeşti sau averea Bisericii 9 Să nu facem nunţi şi ospeţe, sau alte petreceri, în timpul posturilor Imnul dragostei ”De aş grăi în limbile oamenilor şi ale îngerilor, iar dragoste nu am, făcutu-m-am aramă sunătoare şi chimval răsunător Şi de aş avea darul proorociei şi tainele toate le-aş cunoaşte şi orice ştiinţă, şi de aş avea atâta credinţă încât să mut şi munţii, iar dragoste nu am, nimic nu sunt Şi de aş împărţi toată avuţia mea şi de aş da trupul meu ca să fie ars, iar dragoste nu am, nimic nu-mi foloseşte Dragostea îndelung rabdă; dragostea este binevoitoare, dragostea nu pizmuieşte, nu se laudă, nu se trufeşte Dragostea nu se poartă cu necuviinţă, nu caută ale sale, nu se aprinde de mânie, nu gândeşte răul Nu se bucură de nedreptate, ci se bucură de adevăr Toate le suferă, toate le crede, toate le nădăjduieşte, toate le rabdă Dragostea nu cade niciodată Cât despre proorocii - se vor desfiinţa; darul limbilor va înceta; ştiinţa se va sfârşi Şi acum rămân acestea trei: credinţa, nădejdea şi dragostea Iar mai mare dintre acestea este dragostea!” (I Corinteni 13, 1 - 13) PROGRAMUL LITURGIC ÎN PERIOADA 13 – 19 IULIE 2015 Duminică 19 iulie: Utrenie și Sfânta Liturghie 8 30 AM Preot Paroh Marius Daniel Dumitrescu 718 784 4453 – fix ; 917 592 2571 – mobil EVANGHELIA DIN DUMINICA A SASEA DUPA RUSALII Î Iert n vremea aceea, intrând în corabie, Iisus a trecut marea înapoi şi a venit în cetatea Sa Şi, iată, I-au adus un slăbănog zăcând pe pat Şi Iisus, văzând credinţa lor, a zis slăbănogului: Îndrăzneşte, fiule! Iertate sunt păcatele tale! Dar unii dintre cărturari ziceau în sinea lor: Acesta huleşte Şi Iisus, ştiind gândurile lor, le-a zis: Pentru ce cugetaţi rele în inimile voastre? Căci ce este mai lesne?, a zice: Iertate sunt păcatele tale, sau a zice: Scoală-te şi umblă? Dar ca să ştiţi că putere are Fiul Omului pe pământ a ierta păcatele, a zis slăbănogului: Scoală-te, ia-ţi patul şi mergi la casa ta Şi sculându-se, s-a dus la casa sa Iar mulţimile, văzând acestea, se minunau şi slăveau pe Dumnezeu, Cel care dă oamenilor asemenea putere (Matei 9, 1 – 8) Puterea dumnezeiască de a ierta păcatele a fost dăruită de Hristos Domnul ucenicilor Săi, iar prin ei, Bisericii Sale Astfel, în Biserică primim iertarea păcatelor, prin Sfânta Taină a Spovedaniei şi Sfânta Taină a Împărtăşaniei, iar vindecarea de boli se dăruieşte mai ales prin Sfânta Taină a Maslului sau a Ungerii bolnavilor Dumnezeu Cel multmilostiv îngăduie uneori încercări, între care şi bolile, ca noi să fim mai milostivi, mai ajutători, mai solidari şi mai sensibili la suferinţele altora Când dăm o mână de ajutor celor bolnavi, săraci şi singuri, devenim şi noi milostivi şi iubitori de oameni ca Hristos Domnul Interviu cu Patriarhul Pavle al Serbiei -continuare - Vorbiţi despre iubire şi totul pare frumos şi armonios Pentru ce însă există atâtea căsnici distruse, atâţia copi singuri şi nefericiţi, atâtea certuri întresoţi şi tineri îndrăgostiţi? - Oamenii aceştia nu au înţeles ce este iubirea creştină, iubirea care nu cere nimic pentru sine, ci pururea se îndreaptă spre celălalt - când te preocupă persoana ta, începi un fel de negoţ Fireşte, aici nu-i vorba de naivitate, ci de jertfelnicie şi slujire In Biserică, mărirea se măsoară după mărirea slujirii In Kosovo am întâlnit o mamă care avea un fiu şi o fiică, amândoi căsătoriţi Fiul ducea o viaţă uşuratică şi avea o soţie plină de toane Intre ei - spunea biata mamă - erau numai certuri şi viaţa pe care o duceau era de nesuportat Nora ameninţa că se omoară dacă o alungă din casă, şi soţul ei spunea că şi el se omoară dacă pleacă ea La început, cearta lor mi s-a părut copilărească şi rizibilă Dar, cugetând mai bine, mi-am dat seama că era vorba aici de o mare nefericire Cei doi se iubeau, dar fiecare nu ştia să zică altceva decât: „Dacă mă iubeşti, ai să faci ce vreau eu "Nu înţelegeau că datoria lor era să facă tot ce le sta în putere pentru binele celuilalt, ascultând de Apostolul care spune: Unul pe altul să-l socotească mai de cinste decât el însuşi - Preafericirea Voastră, aţi declarat că în creştinismnu este nici bărbat, nici femeie - Intr-adevăr, după cum Sfântul Apostol Pa-vel spune că în Hristos nu mai este iudeu, nici elin, tot aşa nu mai este nici bărbat, nici femeie, ci noi toţi suntem una în Hristos Vedeţi dumneavoastră, ceea ce Hristos aşteaptă de la bărbaţi, aşteaptă şi de la femei Aceleaşi principii morale şi aceleaşi porunci li s-au dat şi unora, şi altora Sfântul Grigorie Teologul precizează că, potrivit legilor lumeşti, date de bărbaţi, aceştia au drepturi pe care femeile nu le au Noi însă nu acceptăm astfel de legi, pe care, de altfel, nici nu le recunoaştem Aceasta este poziţia Evangheliei, iar dacă ea se aplică în căsnicie, conduce la unire şi la o atmosferă prielnică împlinirii copiilor, potrivit principiilor cuvenite Noi trebuie să ajungem la iubire, adică la puterea de a sluji, potrivit cuvintelor lui Hristos: Toate câte voiţi să vă facă oamenii, asemenea şi voi faceţi lor, atunci în societatea noastră, şi în întreaga lume, toate vor fi aşa cum trebuie să fie - In zilele noastre, dorinţa femei de a se emancipa este tot mai presantă Femeia vrea să fie egală cu bărbatul Nu s-a pierdut ea oare astfel într-un anume felca mamă şi femeie? - Desigur Mahatma Gandhi, un mare bărbat al poporului indian şi al întregii umanităţi, a spus: „Dacă femeia lasă să se împlinească în ea ceea ce este matern, ceea ce este feminin, ceea ce i s-a dat cu adevărat femeii, nimeni şi nimic nu-i poate sta împotrivă " - Otto Weininger a reflectat şi el asupra acestui subiect - Acest autor crede că un bărbat este 80% masculin şi 20% feminin Atunci un astfel de bărbat va căuta o femeie care să fie 80% feminină şi 20% masculină, pentru a se ajunge la plenitudinea fiinţei, la unitate pură De aici el extrage principiul valorii absolute a monogamiei, a unei unice soţii, şi afirmă că în toată această lume nu există decât o singură femeie anume care să-l completeze deplin pe un anume bărbat Este limpede că nu este cu putinţă ca bărbatul s-o găsească tocmai pe această femeie Dar el o va căuta pe aceea care se apropie cât mai mult de un astfel de ideal, iar când o găseşte, se ajunge la împlinirea unităţii Un alt bărbat, care are nevoie de un tip de femeie cu totul diferit, se întreabă: „Ce-a putut găsi bărbatul acesta la o astfel de femeie?" Răspunsul este că a găsit completarea care-i este necesară, care îi permite să se împlinească - Otto Wininger a spus de asemenea că din unirea iubitoare dintre femeia cea mai feminină şi bărbatul cel mai masculin se nasc copi cei mai împliniţi Ce puteţi spunedespre o astfel de afirmaţie? - Acesta este desigur cazul în care cei doi soţi se completează din punct de vedere psihic, o condiţie fundamentală pentru ca pruncii să se zămislească şi să se nască în condiţii optime şi să se dezvolte normal Dar în celelalte situaţii, aşa cum se întâmplă adesea, copiii suferă Dacă mama nu vrea să nască făptura care a luat viaţă în pântecele ei, lucrul acesta se va răsfrânge încă din perioada concepţiei asupra fătului, iar copilul va fi nefericit şi trist de-a lungul existenţei sale In satul meu natal, ţăranii spun că femeia însărcinată nu trebuie să se uite la nimic urât şi rău, pentru că tot ce o tulbură pe ea îl tulbură şi pe făt - Aţi vorbit despre copi nefericiţi în epoca în care trăim, nu putem spune că ne creştem copi în condiţi prielnice Tineretul nostru este destul de debusolat, îşi găseşte satisfacţia în lucruri inutile, lipsite de valoare Vrea să-şi satisfacă pe dată orice plăcere Cum am putea să-l sfătuim, cum poate Biserica să-i vină în ajutorastăzi, când asistămla o tot mai mare întoarcere la religie? - Tinerii, care au înainte viitorul şi o viaţă lungă, nu au întotdeauna timp să reflecteze asupra sensului şi scopului existenţei De aceea se îndreaptă adesea spre ceea ce-i atrage pe moment, cu preţul uitării de sine Şi atunci fac multe lucruri pe care apoi le regretă La Ecclesiast stă scris: Bucură-te, omule, cât eşti tânăr şi inima ta să fie veselă în zilele tinereţii tale şi mergi în căile inimii tale şi după ce-ţi arată ochii tăi, dar să ştii că pentru toate acestea Dumnezeu te va aduce la judecata Sa Lucrul acesta îl uită adesea tinerii şi întrec măsura, spre nefericirea lor Avem, de asemenea, în Evanghelie, pilda fiului celui risipitor; unii exegeţi spun că dacă Noul Testament s-ar fi pierdut şi ar fi rămas numai această pildă, ea singură ar fi de ajuns să-i ţină locul Intr-adevăr, prin ea Hristos ne arată ce este păcatul, ce este pocăinţa, ce înseamnă să-ţi îndrepţi viaţa Păcatul constă în a întoarce spatele lui Dumnezeu şi a te îndrepta în direcţia contrară, cum a făcut fiul risipitor, care şi- a părăsit casa părintească, tatăl şi fratele, şi s-a dus într-o ţară străină Tânăr şi nepriceput cum era, a luat-o pe o cale greşită Banii i-au adus prieteni mulţi, cu care a petrecut în desfătări, bând şi mâncând Dar risipindu-se banii, s-au risipit şi prietenii, şi tânărul nostru ajunge în sărăcie şi lipsă, şi nu mai ştie cum şi din ce să trăiască Şi atunci îşi spune: Câţi argaţi ai tatălui meu sunt îndestulaţi de pâine, iar eu pier aici de foamei (Luca 15,17) Şi-atunci se hotărăşte să se întoarcă la tatăl său Iar tatăl îl vede de departe şi-l întâmpină cu iubire, iar când fiul îi spune: Tată, nu mai suntvrednic să mă numesc fiul tău, el răspunde cu mărinimie: Aduceţi viţelul cel îngrăşat, înjunghiaţi-l şi, mâncând, să ne veselim, căci acest fiu al meu mort era şi a înviat, pierdut era şi s-a aflat (Luca 15,21-24) Orice păcat pricinuieşte moarte Ce bucurie este aceasta pe care o simte tatăl când fiul risipitor, pierdut, este regăsit? Este bucuria de a-l vedea din nou viu pe cel ce era mort Aceasta este esenţa Evangheliei lui Hristos, care ne învaţă ce este păcatul, ce este pocăinţa, ce înseamnă să-ţi schimbi viaţa şi să câştigi împărăţia veşnică - Toată lumea cunoaşte această expresie a Preafericiri Voastre: „Cuvintele să vă fie blânde, iar argumenteleputernice Aşa îiînvăţaţi pe fi voştri duhovniceşti, pe cei care au crescut în preajma voastră şi care vă stauastăzi alături? - Da, aşa este Când este vorba de chestiunile cele mai intime, cele mai profunde şi vitale, nu trebuie niciodată să impui ceva Multe secte se arată adesea agresive şi se luptă din răsputeri „să ne împingă în Rai", cum zic chiar ei Or, libertatea de care dispune omul nu îndreptăţeşte în nici un fel un asemenea mod de a acţiona în faţa celuilalt, datoria noastră este ca, prin viaţa noastră, prin credinţa noastră, prin cuvintele şi faptele noastre, să-L înfăţişăm şi să-L mărturisim pe Hristos şi Evanghelia Sa Cine are urechi de auzit să audă; cine are ochi de văzut să vadă Dacă aceasta este voia Lui, cine nu doreşte s-o împlinească, nu va putea să spună pe urmă: „N-am ştiut!" Va avea de dat răspuns, va fi răspunzător, fiindcă libertatea nu poate fi despărţită de responsabilitate O altfel de purtare nu este vrednică de om Iar responsabilitatea fără libertate este nevrednică de Dumnezeu Nu credem într-un destin atotputernic, noi credem în Pronia dumnezeiască Avem datorii de împlinit, pe care Dumnezeu le-a pus înaintea noastră şi a vremurilor în care trăim, dar fără con-strângere, aşa cum ne învaţă Evanghelia Cărturarii şi fariseii au respins planul pe care Dumnezeu îl avea pentru ei, în vreme ce Sfântul Ioan Botezătorul a acceptat deplin ceea ce îngerul i-a spus că Dumnezeu aştepta de la el A primit deplin acest plan, şi-a dat viaţa, capul şi l-a pus pentru el Cele două alegeri s-au făcut de bunăvoie, dar unul a dus la pierzare, iar celălalt, la mântuire Interviu realizat de Marina Rajevic-Savic pentru emisiunea „In timp ce îngeri dorm", pe 24 aprilie 1996 